cyanic-selkie/wikianc huggingface dataset:
अमर अग्रवाल
निजी जीवनः
अमर अग्रवाल, स्व. श्री लखीराम अग्रवाल के पुत्र हैं जो कि अविभाजित मध्यप्रदेश के भाजपा अध्यक्ष रहेथे एवं अपनी कुशल संगठन छमता और नवीन परिपाटियों के निर्माण हेतु जाने जाते थे। अमर अग्रवाल  का जन्म अविभाजित मध्यप्रदेश के रायगढ़ जिले में 22 सितंबर सन् 1963 को खरसिया में हुआ। प्रारंभिक शिक्षा खरसिया के स्थानीय स्कूल से पूरी करने के बाद उन्होनें रायपुर के दुर्गा काॅलेज से वाणिज्य संकाय में स्नातक की उपाधि प्राप्त की। इस दौरान वे भारतीय जनता पार्टी युवा मोर्चा बिलासपुर के जिला अध्यक्ष, भाजपा राष्ट्रीय परिषद एवं राष्ट्रीय स्वयंसेवक संघ के सक्रिय सदस्य रहे। इन सब के साथ ही वे सन् 1984 तक अपने पैतृक व्यवसाय का भी  संचालन करते रहे। 16 फ़रवरी 1985 को  वैवाहिक जीवन में पर्दापण किया। श्रीमती शशि अग्रवाल आपकी धर्मपत्नी है। आज वे एक पुत्र व दो पुत्रियों के  पिता हैं।
राजनीतिक जीवनः
श्री अमर अग्रवाल ने अपनी सक्रिय राजनीतिक पारी की शुरूवात करते हुए कार्यक्षेत्र के रूप में बिलासपुर को चुना और अपने आप को जनसेवा के लिए पूर्णतः समर्पित कर दिया। उनके अथक परिश्रम और निःस्वार्थ सेवा को देखते हुए भारतीय जनत पार्टी ने सन् 1998 में विधानसभा के लिए चुनाव के लिए बिलासपुर क्षेत्र से उन्हें अपना उम्मीदवार बनाया। इस चुनाव में श्री अमर अग्रवाल जी ने भारी मतों के अंतर से जीत हासिल कर अविभाजित म.प्र. विधानसभा में बिलासपुर क्षेत्र का सफलतापूर्वक प्रतिनिधित्व किया। छ.ग. राज्य निर्माण के बाद हुए प्रथम विधानसभा चुनाव 2003 में भी उन्होनें प्रचण्ड बहुमत से जीत का सिलसिला जारी रखा और डॉ॰ रमन सिंह के मंत्रीमण्डल में वित्त, योजना, आर्थिक सांख्यिकी, वाणिज्य कर तथा नगरीय प्रशासन मंत्रालय का दायित्व कुशलतापूर्वक निभाया। छत्तीसगढ़, जो कि उस समय भारत के नक्शे में एक उभरता एवं विकसित होता हुआ प्रदेश था, को उन्होंने बेहतर वित्तीय एवं राजस्व प्रबंधन के द्वारा एक सुदृंढ़ आर्थिक नींव एवं कर-ढांचा प्रदान किया।
सन् 2006 में उन्हें स्वास्थ्य विभाग का प्रभार भी सौंपा गया, जिसका परिणाम यह है किए स्वास्थ्य सुविधाओं की दृष्टि से सर्वाधिक पिछड़ा माने जाने वाला छत्तीसगढ़ आज भारत सरकार के गृह मंत्रालय के अधीन जनसंख्या आयुक्त द्वारा कराये गये आठ पिछड़े राज्यों के सर्वेक्षण के अनुसार छत्तीसगढ़ राज्य स्वास्थ्य सुविधाओं की दृष्टि से आज प्रथम स्थान पर है। यहां तक की अविकसित आदिवासी बहुल्य कांकेर जिला टीकाकरण के मामले में सम्पूर्ण देश में प्रथम स्थान पर है। लिंग परीक्षण पर कठोर प्रतिबंध लगाने का परिणाम यह है किए आज छत्तीसगढ़ का महिला पुरूष अनुपात भारत के राष्ट्रीय अनुपात की तुलना में कही अधिक है। 2008 के विधानसभा चुनाव में उन्होनें हैट्रिक का रिकार्ड बनाते हुए लगातार तीसरी बार भारी मतों से चुनाव में जीत हासिल की। प्रदेश भाजपा सरकार के दूसरे कार्यकाल में श्री अमर अग्रवाल के पिछले सफल कार्यकाल से प्रभावित होकर रमन सिंह ने उन्हें पुनः वाणिज्य कर, स्वास्थ्य चिकित्सा शिक्षा और राजस्व एवं आपदा प्रबंधन का दायित्व सौंपा। वर्तमान समय में वे अपने दृढ संकल्प अथक परिश्रम एवं सेवाभाव के साथ अपनी तमाम जिम्मेदारियों का सफलतापूर्वक निर्वहन करते हुए एक योग्य पिता के योग्य पुत्र के रूप में अपनी विशिष्ट पहचान बनाने में कामयाब रहे हैं।
सन् 2008 से 2013 तक अपने द्वितीय कार्यकाल में स्वास्थ्य मंत्री के रूप में मान. श्री अमर अग्रवाल ने जनता को त्वरित, सुलभ एवं बेहतर स्वास्थ्य सुविधाएं उपलब्ध कराने के लिए उल्लेखनीय कार्य किया। इस कार्यकाल में उन्होंने आधुनिक तकनीक का अधिकाधिक प्रयोग जनता के कल्याण हेतु किया। "108: संजीवनी एक्सप्रेस", जिसे छत्तीसगढ़ की जीवन रेखा कहा गया, "102: महतारी एक्सप्रेस" जो कि गर्भवती महिलाओं के लिए वरदान साबित हुई, 104 फोन-नम्बर के द्वारा निःशुल्क चिकित्सीय परामर्श श्री अमर अग्रवाल के द्वारा जनता के कल्याण हेतु जनहित-प्रोद्योगिकी के कुछ उदाहरण हैं।
जन-शिकायत केंद्र जो कि 0775-2249311 से 249340 तक 30 निःशुल्क नम्बरों द्वारा संचालित एक केंद्र है जिसमें संवाद स्थापित करने हेतु सिर्फ मिस्ड काल करना होता है। यह जनता से प्रत्यक्ष संवाद कर जनता की शिकायतों के त्वरित निवारण-केंद्र के रूप में स्थापित है। यह उनका स्वंम् का व्यक्तिगत प्रयास व संस्थान है, जो कि उनकी संवेदन-शीलता एवं जनहित-प्रोद्योगिकी के प्रयोग का उत्कृष्ट उदाहरण है।
श्री अमर अग्रवाल अपने तीसरे कार्यकाल में जनहित को जन-प्रोद्योगिकी के माध्यम से संधारित करते हुए उसे और सुलभ एवं सर्वसमावेशी बनाने हेतु दृढ़ प्रतिज्ञ हैं। आवश्यक संसाधन त्वरित उपलब्ध करवाकर एम्स को राजधानी में कार्यशील करना, स्वास्थ्य बीमा योजना का विस्तार, सिकल सेल (जो कि छत्तीसगढ़ की प्रमुख अनुवांशिक बीमारी है) पर रिसर्च हेतु पृथक संस्थान ‘‘सिकल सेल इंस्टीट्यूट’’ की स्थापना, परंपरागत आयुर्वेदिक चिकित्सकीय ज्ञान को प्रोत्साहित करना श्री अमर अग्रवाल जी के वर्तमान कार्यकाल की कुछ प्रारंभिक उपलब्धियां हैं।
गिदौरा गाँव, इगलास (अलीगढ़)
}
गिदौरा इगलास, अलीगढ़, उत्तर प्रदेश स्थित एक गाँव है।
मध्यनूतन युग
मध्यनूतन कल्प के जीव एवं वनस्पतियाँ
यद्यपि इस समय का जलवायु शीतोष्ण था, फिर भी कुछ पौधों, जैसे सीनामोमम (Cinnamomum), के कहीं कहीं पर मिलने से यह मालूम होता है कि जलवायु समशीतोष्ण भी था। इस कल्प की वनस्पति में बाँज़, एल्म (elm), भुर्ज (birch), बीच (beech), ऐल्डर (alder), होली (holly), आइवी (ivy) आदि मुख्य थे। अकेशरुकी में प्रवाल और एकाइनॉड विशेष रूप से उल्लेखनीय हैं। मध्यनूतन कल्प के फॉसिलों में स्तनधारियों की संख्या अत्यधिक थी। इनमें सूँड़वाले जीव, जैसे मैस्टोडॉन तथा डाइनोथेरियम भी थे। घोड़ों का विकास चरम सीमा पर पहुँच चुका था।
विस्तार एवं कालविभाजन
मध्यनूतन कल्प के शैलसमूह यूरोप, एशिया, ऑस्टे्रलिया, न्यूज़ीलैंड, उत्तरी एवं दक्षिणी अमरीका, मेक्सिको और उत्तरी अफ्रीका में पाए जाते हैं। समय के अनुसार इनका वर्गीकरण पाँच अवधियों में किया जाता है। भारत में कल्प अक्षारजलीय निक्षेप से, जो शिवालिक प्रणाली के अंतर्गत हैं, निरूपित होता है। इस युग की शिलाएँ सिंध, बलुचिस्तान, कश्मीर, पंजाब, हिमाचल, प्रदेश एवं असम में स्थित हैं। सिंध में गजशैल समूह, बलूचिस्तान में बुग्ती शैलस्तर, कश्मीर और पंजाब में मरी श्रेणी, शिमला में दगशाई और कसौली श्रेणी तथा असम में सूर्मा श्रेणी इसी कल्प के शैलस्तर हैं। इस युग के आरंभ में आग्नेय उद्भेदन भी हुए, जिनके उदाहरण भारत के उत्तरपश्चिमी भागों में मिलते हैं।
बटाला
बटाला (Batala) भारत के पंजाब राज्य के गुरदासपुर ज़िले में स्थित एक नगर है। यह उस ज़िले का सबसे बड़ा शहर भी है, हालांकि ज़िले का मुख्यालय यह नहीं बल्कि गुरदासपुर शहर है। बटाला एक मुख्य औद्योगिक केन्द्र है और पंजाब के महत्वपूर्ण माझा सांस्कृतिक क्षेत्र का भी एक केन्द्रबिन्दु माना जाता है।
कबीरधाम जिला
कबीरधाम ज़िला (Kabirdham district) भारत के छत्तीसगढ़ राज्य का एक ज़िला है। यह पहले कवर्धा ज़िला (Kawardha district) कहलाता था। ज़िले का मुख्यालय कवर्धा है, जो रायपुर से 120 किमी और बिलासपुर से 114 किमी की दूरी पर स्थित है। कवर्धा पूर्व मुख्यमन्त्री रमन सिंह के गृहनगर होने के साथ साथ कई महत्वपूर्ण लोगों कि कर्यस्थली भी है। खजुराहो के समकालिक भोरमदेव का प्रसिद्घ मन्दिर जिले के महत्वपूर्ण आकर्षणों में से है।
पर्यटन
पर्यटकों के लिए पर्यटन का अद्भुत केन्द्र बना कबीरधाम जिला 11वी शताब्दी के फणीनांगवंशी काल में निर्मित भोरमदेव मंदिर की पहचान विश्व पर्यटन मानचित्र पर भी रेखांकित हो रही है।
भोरमदेव मंदिर
भोरमदेव मंदिर जिला मुख्यालय कवर्धा से उत्तर पश्चिम में 18 किलोमीटर की दूरी पर सतपुड़ा मैकल पहाड़ियों के पाद तल में बसे हुए चौरा गांव में स्थित है। भोरमदेव मंदिर का निर्माण फणी नागवंश के छठवें राजा गोपाल देव द्वारा 11 वीं शताब्दी 1087 ई में कराया गया था। मंदिर में बनाए गए तीन प्रवेश द्वार जो तीनों की आकृति अर्द्ध मंडप जैसी ही दिखाई देती है। इस मंदिर मंडप में 16 स्तंभ तथा चारों कोनों पर चार अलंकृत भित्ति स्तंभ है। मंदिर के वर्गाकार गर्भगृह में हाटकेश्वर महादेव विशाल जलाधारी के मध्य प्रतिष्ठित है। गर्भगृह में ही पद्मासना राजपुरूष सपत्नीक,पदमासना सत्पनीक ध्यान मग्य योगी,नृत्य गणपति की अष्ठभूजी प्रतिमा तथा फणीनागवंशी राजवंश के प्रतीक पांच फणों वाले नाग प्रतिमा रखी हुई है। काले भूरे बलुआ पत्थरों से निर्मित मंदिरी की वाहय दीवानों पर देवी देवताओं की चित्ताकर्षक एवं द्विभुजी सूर्यप्रतिमा प्रमुख है। मंदिर के वाह्य सौदर्य दर्शन का सबसे उपयुक्त स्थल ईशान कोण अर्थात भोरवदेव के ठीक सामने है,यहां से मंदिरन रथाकार दिखाई देखता है। यह मंदिर तल विन्यास से सप्तरथ चतुरंग,अंतराल,अंलकृत, स्तंभों से युक्त वर्गाकार मण्डप है। उध्र्व विन्यास में उधिष्ठान जंघा एवं शिखर मंदिर के प्रमुख अंग हे। मंदिर के जंघा की तीन पंकित्यों में विभिन्न देवी देवताओं की कृष्णलीला, नायक-नायिकाओं, अष्ठद्विकपालों, युद्ध एवं मैथुन दृष्यों में अलंककरण किया गया है।
छेरकी महल
छेरकी महल भोरमदेव मंदिर के दक्षिण-पश्चिम में एक किलोमीटर की दूरी पर यह छेरकी महल स्थापित है। इस ऐतिहातिक एवं पुरात्व महत्व के छेरकीमहल में शिव भगवान विराजित है। ईंट प्रस्त्र निर्मित इस मंदिर का मुख पूर्व दिशा की ओर है। 14 वीं सदी के उत्तरार्द्ध में निर्मित इस मंदिर में छेरी बकरी का गंध आज भी आती है, इसलिए इस मंदिर नुमा महल को छेरकी महल के नाम से जाना जाता है। द्वार चैखट की वाम पाश्र्व द्वारा शाखा में नीचे चर्तुभूजी शिव एवं द्विभुजी पार्वती खड़े है। मंदिर का गर्भगृह वर्गाकार है। मध्य में कृष्ण प्रस्तर निर्मित शिवलिंग जलाधारी पर स्थापित है।
मड़वा महल
भोरमदेव मंदिर से आधे किलोमीटर की दूरी पर दक्षिण में चैरा ग्राम के समीप एक प्रस्तर निर्मित पश्चिमांभिमुख एक शिव मंदिर है, जिसे मड़वा महल कहा जाता है। स्थानीय लोग इस दूल्हादेव मंदिर के नाम से जानते है। इस मंदिर का निर्माण फणिनागवंश के चैबीसवें राजा रामचन्द्र देवराज द्वारा 1349 ई में रतनपुर राज्य की कलचुरी राजकुमारी अंबिका देवी के संग विवाहोपरांत करवाया गया था। मड़वा महल के शिलालेख से मिलती हे। इस शिलालेख में फणिनावंश की उत्पत्ति तथा वंशावली दी गई है।
पचराही
कबीरधाम जिले के बोडला विकासखण्ड के तरेगांव मार्ग पर कवर्धा से 45 किलोमीटर दूर प्राचीनतम पुरातात्विक एवं धार्मिक स्थल पचराही हाफ नदी के तट पर स्थित है। भोरमदेव में प्राप्त मूर्तियों एवं पचराही में प्राप्त मूर्तियों में जोगी मगरध्वज का उल्लेख होना देनों में सास्यता प्रदर्शित करता है। इसे स्थानीय लोग कंकालिन पचराही के नाम से जानते है। अलेक्जेंडर कविघंम यहां पर 18वीं सदी तक एक भव्य मंदिर होने का उल्लेख करते है,जिसके अंदर कंकालिन माला की मूर्ति थी। हाफ नदी के तट पर विकसत सभ्यता का प्रमाण प्रराताव्विक उत्खन्न उपरांत मिला है। यहां पंचायतन शैली का शिव मंदिर सबसे छोटी गणेश प्रतिमा हनुमान जी की अद्भुग प्रतिमा नगरे सभ्यता की वस्तुएं प्राप्त हुई है। खुदाई के दौरान 15 करोड़ वर्ष प्राचीन जलीय जीवाश्म मोलास्का प्रजाति का प्रमाण मिला है।
जैन तीर्थ बकेला
कबीरधाम जिले विभिन्न धर्माे का समन्वय केन्द्र रहा है। यहां पर हिन्दू, जैन, सिक्ख, ईसाई और ईस्लाम धर्म को पर्याप्त सम्मान मिला है। पंडरिया तहसील मुख्यालय से 20 किलोमीटर पश्चिमोत्तर एवं पचराही से एक किलोमीटर की दूरी पर बकेला नामक स्थल है,जहां से नौवमीं दसवीं सदी की काले रंग की ग्रेनाईट से निर्मित जैन तीर्थकार प्रभु पाश्र्वनाथ की 51ईच उॅची प्रतिमा 1978 में प्राप्त हुई है। यहां पर जैन तीर्थ विकसित हो रहा है
रामचुवा
रामचुवा कवर्धा से 8 किमी पश्चिम मे जैतपुरी ग्राम के निकट मैकल पहाड़ की तलहटी मे स्थित है। रामचुआ पर्यटन स्थल के रूप में विकसित हो रहा है। यहां शिव, राम-जानकी, हनुमान व लक्ष्मीनारायण के अष्टमंदिर हैं। यहां पर जलकुंड,पाथवे बनाकर रामचुवा का विकास किया जा रहा है।
रानीदहरा
रानीदहरा जलप्रपात बोड़ला के पश्चिम दिशा मे बैरख ग्राम पंचायत के आश्रित ग्राम रानीदहरा में स्थित है। प्रकृति प्रदत अनुपम सौंदर्य स्थल रानी दहरा मे पर्यटन की संभावनाओं को बढ़ावा देने रानीदहरा जलप्रपात मे स्थल सुविधाएं बढ़ाने कांक्रीट सीढ़ी निर्माण के लिये 25 लाख रूपये स्वीकृत किये हैं। मैकल पहाड़ों से कल-कल बहता झरने का पानी नीचे एकत्र होता है
चिल्फी घाटी
मैकल की रानी चिल्फी घाटी जिले का खूबसूरत हिल स्टेशन हैं। चिल्फी घाटी मे जाड़े के दिन मे कड़ाके की ठंड पड़ती है। यहां चिरईयां के फूल, पहाड़ों पर ऊंचे-ऊंचे पेंड़,बादलों का अ˜ुत नजारा,बैगा आदिवासी जीवन आकर्षित करता है। चिल्फी घाटी क्षेत्र मे 27 नये स्टाॅप डैम बनाकर यहां जलसंरक्षण व जलसंवर्धन को बढ़ावा दिया जा रहा है। इससे यहां की हरियाली बरकरार रहेगी व वन्यजीवों व लोगों के लिये निस्तार की सुविधा हो रही है।
भोरमदेव अभ्यारण्य
छत्तीसगढ़ में 3 राष्ट्रीय उद्यान एवं 11 अभयारण्य है राज्य के राष्ट्रीय उद्यानों का कुल क्षेत्रफल 2899 वर्ग किलोमीटर तथा अभयारण्यों का कुल क्षेत्रफल 3568 वर्ग किलोमीटर है कि राज्य के कुल वन क्षेत्र का 11.55% एवं राज्य की कुल क्षेत्रफल का 4.79% है प्रदेश के 3 राष्ट्रीय उद्यान में बीजापुर जिले में इंद्रावती राष्ट्रीय उद्यान को टाइगर प्रोजेक्ट घोषित किया गया  राज्य बनने के बाद प्रथम अभयारण्य भोरमदेव अभ्यारण्य है यह सन 2001 में बना इसमें मुख्य रूप से तेंदुआ चीतल मोर नीलगाय सांभर आदि पाए जाते हैं
लोहारा बावली
कवर्धा की दक्षिण-पश्चिम दिशा में 20 कि॰मी॰ की दूरी पर स्थित लोहारा बावली बहुत खूबसूरत है। बैजनाथ सिंह ने इसका निर्माण 120 वर्ष पहले कराया था। मानसून आने से पहले गर्मी से निजात पाने के लिए कवर्धा के शासक इन कमरों में रहते थे।
कान्हा राष्ट्रीय पार्क
विश्वप्रसिद्ध कान्हा राष्ट्रीय पार्क कवर्धा से 300 कि॰मी॰ की दूरी पर स्थित है और अपनी हरियाली व वन्य जीवन के लिए बहुत प्रसिद्ध है। यहां पर पर्यटक साल के खूबसूरत वृक्षों और वन्य जीवन के खूबसूरत दृश्य देख सकते हैं। इसके वन्य जीवन की झलक पाने के लिए पर्यटक यहां आते हैं। वह यहां पर शेर, चीता, हिरण, तेंदुआ और कई प्रजातियों के खूबसूरत पक्षियों को देख सकते हैं।
सरोदादादर
सरोदादादर कवर्धा जिले के चिंल्फी ब्लाक में आकर्षण का केंन्द्र है। इसें विश्व का बिंन्दू भी कहते हैं।
ऍडम हार्डी
ऍडम हार्डी (१६ अक्टूबर १९५३) वास्तुकार और स्थापत्य इतिहासकार हैं, और वेल्श स्कूल ऑफ आर्किटेक्चर, कार्डिफ़ विश्वविद्यालय में एशियाई वास्तुकला के प्राध्यापक हैं। वह "प्रसाद" नामक केंद्र के निदेशक हैं जो कि दक्षिण एशियाई कला और वास्तुकला में अनुसंधान और अभ्यास का केंद्र हैं।
उनका शोध मुख्यतः दक्षिण एशिया में वास्तुकला के इतिहास में है, खासकर भारतीय मन्दिर वास्तुकला जिसमे बौद्ध, हिंदू और जैन मन्दिरों का समावेश हैं।
भारत में पाकिस्तानी
नेपाल और बांग्लादेश की पूर्वी सीमाओं से घुसपैठ करने वाले पाकिस्तानी नागरिकों की रिपोर्ट अक्सर सामने आती रहती है। 2017 में, अवैध रूप से भारत में रह रहे 250 पाकिस्तानी नागरिकों को निर्वासित किया गया था। भारत द्वारा अब तक भारत में अवैध रूप से रह रहे पाकिस्तानी नागरिकों की वास्तविक संख्या की कोई रिपोर्ट जारी नहीं की गई है। काफ़ी बड़ी तादाद में पाकिस्तानी नागरिक भारत में अस्थायी रूप से अंतरराष्ट्रीय छात्रों और चिकित्सा पर्यटकों के रूप में रह रहे हैं।
हिन्दुस्तान (समाचार पत्र)
दैनिक हिन्दुस्तान हिन्दी भाषा का एक दैनिक समाचार पत्र है। यह 1932 में शुरु हुआ था। इसका उद्घाटन महात्मा गांधी ने किया था।
1942 का भारत छोड़ो आन्दोलन छिड़ने पर `हिन्दुस्तान' लगभग 6 माह तक बन्द रहा। यह सेंसरशिप के विरोध में था। एक अग्रलेख पर 6 हजार रुपये की जमानत माँगी गई। देश के स्वाधीन होने तक `हिन्दुस्तान का मुख्य राष्ट्रीय आन्दोलन को बढ़ावा देना था। इसे महात्मा गाँधी व काँग्रेस का अनुयायी पत्र माना जाता था। गाँधी-सुभाष पत्र व्यवहार को हिन्दुस्तान' से अविकल रूप से प्रकाशित किया।
हिन्दुस्तान' में क्रांतिकारी यशपाल की कहानी कई सप्ताह तक रोचक दर से प्रकाशित हुई। राजस्थान में राजशाही के विरुद्ध आंदोलनों के समाचार इस पत्र में प्रमुखता से प्रकाशित होते रहे। हैदराबाद सत्याग्रह का पूर्ण `हिन्दुस्तान' ने समर्थन किया।
देवदास गाँधी के मार्गदर्शन में इस पत्र ने उच्च आदर्शों को अपने साथ रखा और पत्रकारिता की स्वस्थ परम्पराएँ स्थापितकी। गाँधीजी के प्रार्थना प्रवचन पं जवाहरलाल नेहरू व सरदार वल्लभ भाई पटेल के भाषण अविकल रूप से `हिन्दुस्तान' में छपते रहे। दैनिक `हिन्दुस्तान' का पटना (बिहारhidustannews) से भी संस्करण प्रकाशित हो रहा है।
प्रकाशन स्थल
यह समाचार पत्र उत्तर भारत में प्रकाशित होता हैं। यह दिल्ली, लखनऊ, कानपुर, वाराणसी,गोरखपुरपटना, भागलपुर, राँची, देहरादून तथा चंडीगढ़ से एक साथ प्रकाशित होता है।
कुल पाठक संख्या
इसकी पाठक संख्या 94 लाख है।
क्यूबा
कूबा गणतंत्र कैरिबियाई सागर में स्थित एक द्वीपीय देश है। हवाना कूबा की राजधानी और सबसे बड़ा शहर है। कूबा दूसरा सबसे बड़ा शहर सेंटिआगो डे है। कूबा गणराज्य में कूबा द्वीप, इस्ला दी ला जुवेतुद आदि कई द्वीप समूह शामिल हैं। कूबा, कैरेबियाई समूह में सबसे ज्यादा आबादी वाला द्वीप है, जिसमें ११ लाख से ज्यादा लोग निवास करते हैं। वक्त के साथ अलग-अलग जगह से पहुंचे लोगों और उपनिवेश का असर यहां की संस्कृति पर स्पष्ट रूप से दिखाई पड़ता है।
कूबा का इतिहास
२८ अक्टूबर १४९२ को क्रिस्टोफर कोलम्बस ने कूबा की धरती पर कदम रखा और विश्व को एक नये देश से परिचित करवाया। कालांतर में १६ वीं और १७ वीं शताब्दी तक कूबा स्पेन का उपनिवेश रहा। स्पानी भाषा, संस्कृति, धर्म तथा संस्थाओं ने कूबा की जातीय मानसिकता पर गहरा प्रभाव डाला।
राजनीतिक व्यवस्था
कूबा लातिन अमेरिका का एक समाजवादी गणतंत्र है। १९५९ में फिदेल कास्त्रो के नेतृत्व में क्रांति के पूर्व कूबा ने तानाशाही और सर्वाधिकारवादी व्यवस्था से निजात पायी और एक दलीय जनतंत्र की नींव रखी गयी। पूर्व राष्ट्रपति फिदेल कास्त्रो और वर्तमान राष्ट्रपति रऊल कास्त्रो के नेतृत्व में कूबा ने शासन व्यवस्था में समाजवादी पद्धति को अपनाया। कूबा की राजनीतिक व्यवस्था अमेरिका सरीखी पूंजीवादी व्यवस्था का प्रतिरोध करती है। कूबा का नेतृत्व अंतर्राष्ट्रीय परिदृश्य में वामपंथी विचारधारा का पक्षधर रहा है।
चन्द्रकान्त बाली
पंडित चन्द्रकान्त बाली संस्कृत साहित्य मर्मज्ञ एवं कालगणना विशेषज्ञ माने जाते हैं। 1914 में मुलतान (अब पाकिस्तान) में जन्मे पं॰ बाली की गिनती मुलतान के चोटी के विद्वानों में होती थी। "प्रबंध पंचनद", "दोहा मानसरोवर", "पंजाब प्रान्तीय हिन्दी साहित्य का इतिहास", "खारवेल प्रशस्ति", "आदि शंकराचार्य", "महाभारत युद्ध काल-मीमांसा" और "जैन कालगणना" नाम से उनकी सात पुस्तकें भी प्रकाशित हो चुकी हैं। अनेक ऐतिहासिक घटनाओं और पंचांगों के संयोजन से पं॰ बाली ने एक अनूठा कालतन्त्र विकसित किया है।
विरालिमलई
विरालिमलई (Viralimalai) भारत के तमिल नाडु राज्य के पुदुकोट्टई ज़िले में स्थित एक शहर है।
गिदौली गाँव, इगलास (अलीगढ़)
}
गिदौली इगलास, अलीगढ़, उत्तर प्रदेश स्थित एक गाँव है।
रणवीर शौरी
रणवीर हिन्दी फ़िल्मों के एक प्रसिद्ध अभिनेता हैं।
डेरा बाबा नानक
डेरा बाबा नानक (Dera Baba Nanak) भारत के पंजाब राज्य के गुरदासपुर ज़िले में स्थित एक नगर है।
राजौरी ज़िला
राजौरी ज़िला भारत के जम्मू व कश्मीर राज्य का एक ज़िला है। इस ज़िले का मुख्यालय राजौरी शहर है। इसका नाम राजपुर था। प्रचीन समय में यह कंबोज महाजनपद की राजधानी थी।
सहदेव
सहदेव महाभारत में पांच पांडवों में से एक और सबसे छोटे थे। वह माता माद्री के असमान जुड़वा पुत्रों में से एक थे, जिनका जन्म देव चिकित्सक अश्विनों के वरदान स्वरूप हुआ था। जब नकुल और सहदेव का जन्म हुआ था तब यह आकाशवाणी हुई की, ‘शक्ति और रूप में ये जुड़वा बंधु स्वयं जुड़वा अश्विनों से भी बढ़कर होंगे।’ सहदेव त्रिकालदर्शी थे वे परशु अस्त्र के निपुण योद्धा थे। अज्ञातवास के समय इन्होंने तंतीपाल नाम धारण कर गायों की देखभाल करने का कार्य किया।
स्त्री द्वेष
स्त्री द्वेष महिलाओं या लड़कियों के प्रति नफरत या नापसंद है। स्त्री जाति से द्वेष यौन भेदभाव, महिलाओं की बदनामी, महिलाओं के खिलाफ हिंसा और महिलाओं के यौन वस्तुनिष्ठ सहित कई मायनों में प्रकट हो सकता हैं।
कोडुम्बालूर
कोडुम्बालूर (Kodumbalur) भारत के तमिल नाडु राज्य के पुदुकोट्टई ज़िले की इलुप्पूर तालुका में स्थित एक गाँव है। यहाँ ऐतिहासिक मूवर कोइल नामक मन्दिरों का परिसर है।
खगोलीय इकाई
खगोलीय इकाई (AU या au या a.u. या यद कदा ua) लम्बाई की इकाई है, जो लगभग 150 मिलियन किलोमीटर है और पृथ्वी से सूर्य की दूरी पर आधारित है। इसकी सही सही मान है 149,597,870,691 ± 30 मीटर (लगभग 150 मिलियन किलोमीटर या 93 मिलियन मील).
इसका चिन्ह ua अन्तर्राष्ट्रीय भार एवं माप ब्यूरो द्वारा अनुमोदित लेकिन अंग्रेजी बोलते देशों में इसका उल्टा रूप - au - प्रचलित है।
उदाहरण
दूरियां लगभग औसत दूरुयां हैं। खगोलीय पिण्डों की दूरियां अपनी कक्षा में विचरण के दौरान बदल सकती हैं, जिसको ध्यान रखना अनिवार्य है।
Some conversion factors:
जनमेजय का नाग-यज्ञ
जनमेजय का नाग-यज्ञ पौराणिक पृष्ठभूमि पर लिखित जयशंकर प्रसाद का नाटक है, जिसका प्रकाशन सन् १९२६ ई॰ में भारती भंडार, इलाहाबाद से हुआ था।
परिचय
'जन्मेजय का नाग-यज्ञ' नाटक के ३ अंकों और ३१ दृश्यों में धर्म, पाप, समता, प्रेम, जातीय अनुराग और विश्वमैत्री को अनेक बार व्याख्यायित किया गया है। पुरोहितवाद को युद्ध और हिंसा का कारण माना गया है। दक्षिणा के लालची को मनसा घृणित पशु कहती है। त्रिविक्रम बन्दर और बकरा नचाने को पौरोहित्य से बेहतर कर्म मानता है। बलिकर्म आदि हिंसक वृत्तियों को इसमें अधार्मिक कहा गया है। जातीय अपमान और पुरोहितवाद के कारण उत्पन्न जातीय युद्ध और उससे मुक्ति के उपाय का ही यह नाटक है। इस नाटक के सन्दर्भ में डॉ॰ सत्यप्रकाश मिश्र ने लिखा है : "" स्वाधीनता आंदोलन के उस दौर में इस प्रकार के नाटक व्यापक जनाधार का निर्माण करके राष्ट्रीयता की भावना को सुदृढ़ बनाने का कार्य करते हैं और साथ ही साथ गहरे स्तर पर जाकर सामाजिक संस्कार का निर्माण भी करते हैं। समता, न्याय और मानवमात्र का बंधुत्व मूल्य के स्तर पर इस नाटक का विषय है।""
नकुल
नकुल महान हिन्दू काव्य महाभारत में पाँच पांडवो में से एक थे । नकुल और सहदेव, दोनों माता माद्री के असमान जुड़वा पुत्र थे, जिनका जन्म दैवीय चिकित्सकों अश्विन के वरदान स्वरूप हुआ था, जो स्वयं भी समान जुड़वा बंधु थे।
नकुल, का अर्थ है, परम विद्वता। महाभारत में नकुल का चित्रण एक बहुत ही रूपवान, प्रेम युक्त और बहुत सुंदर व्यक्ति के रूप में की गई है। अपनी सुंदरता के कारण नकुल की तुलना काम और प्रेम के देवता, "कामदेव" से की गई है। पांडवो के अंतिम और तेरहवें वर्ष के अज्ञातवास में नकुल ने अपने रूप को कौरवों से छिपाने के लिए अपने शरीर पर धूल लीप कर छिपाया। श्रीकृष्ण द्वारा नरकासुर का वध करने के पश्चात नकुल द्वारा घुड़ प्रजनन और प्रशिक्षण में निपुण होने का महाभारत में अभिलेखाकरण है। वह एक योग्य पशु शल्य चिकित्सक था, जिसे घुड़ चिकित्सा में महारथ प्राप्त था। अज्ञातवास के समय में नकुल भेष बदल कर और ग्रंथिक नाम के छद्मनाम से महाराज विराट की राजधानी उपपलव्य की घुड़शाला में शाही घोड़ों की देखभाल करने वाले सेवक के रूप में रहा था। वह अपनी तलवारबाज़ी और घुड़सवारी की कला के लिए भी विख्यात था। अनुश्रुति के अनुसार, वह बारिश में बिना जल को छुए घुड़सवारी कर सकता था।
नकुल का विवाह द्रौपदी के अतिरिक्त जरासंध की पुत्री से भी हुआ था।
नकुल नाम का अर्थ होता है जो प्रेम से परिपूर्ण हो और इस नाम की नौ पुरुष विशेषताएँ हैं: बुद्धिमत्ता, सकेन्द्रित, परिश्रमी, रूपवान, स्वास्थ्य, आकर्षकता, सफ़लता, आदर और शर्त रहित प्रेम होता है।
जन्म और प्रारंभिक वर्ष
पांडु के बच्चे पैदा करने में असमर्थता (ऋषि किंदमा के श्राप के कारण) के कारण, कुंती को अपने तीन बच्चों को जन्म देने के लिए ऋषि दुर्वासा द्वारा दिए गए वरदान का उपयोग करना पड़ा। उसने पांडु की दूसरी पत्नी, माद्री के साथ वरदान साझा किया, जिसने अश्विनी कुमारों को नकुल और सहदेव को जन्म देने के लिए आमंत्रित किया। कुरु वंश में नकुल को सबसे सुंदर व्यक्ति के रूप में जाना जाता था।
अपने बचपन में, नकुल ने अपने पिता पांडु और सतश्रृंग आश्रम में शुक नामक एक साधु के अधीन तलवारबाजी और चाकू फेंकने में अपने कौशल में महारत हासिल की। बाद में, पांडु ने अपनी पत्नी माद्री से प्रेम करने का प्रयास करने पर अपनी जान गंवा दी। बाद वाली ने भी अपने पति की चिता (सती) में आत्मदाह कर लिया। इस प्रकार, नकुल अपने भाइयों के साथ हस्तिनापुर चले गए जहाँ कुंती ने उनका पालन-पोषण किया। कुंती उसे अपने पुत्रों के समान प्यार करती थी।
नकुल ने द्रोण के संरक्षण में अपने तीरंदाजी और तलवार चलाने के कौशल में बहुत सुधार किया। नकुल तलवार चलाने वाला निकला। अन्य पांडव भाइयों के साथ, नकुल को कुरु गुरु कृपाचार्य और द्रोणाचार्य द्वारा धर्म, विज्ञान, प्रशासन और सैन्य कला में प्रशिक्षित किया गया था। वह घुड़सवारी में विशेष रूप से कुशल था।
विवाह और बच्चे
जब पांडव और उनकी मां, कुंती, लाक्षगृह की घटना के बाद छिपे हुए थे, अर्जुन ने विवाह में द्रौपदी का हाथ जीत लिया। नकुल ने अपने भाइयों के साथ उससे शादी की और उनका एक बेटा शतानिक था, जिसे कुरुक्षेत्र युद्ध में अश्वत्थामा ने मार दिया था।
उन्होंने शिशुपाल की पुत्री करेनुमाती से भी विवाह किया, जिससे उनका एक पुत्र निरामित्र उत्पन्न हुआ। महाभारत के महान युद्ध में कर्ण ने निरामित्र की हत्या कर दी थी।
बाद का जीवन और मृत्यु
युद्ध के बाद, युधिष्ठिर ने नकुल को उत्तरी मद्रा का राजा और सहदेव को दक्षिणी मद्रा का राजा नियुक्त किया।
कलियुग की शुरुआत और कृष्ण के जाने पर, पांडव सेवानिवृत्त हो गए। पांडवों और द्रौपदी ने अपना सारा सामान और बंधन त्याग कर एक कुत्ते के साथ हिमालय की तीर्थ यात्रा की अंतिम यात्रा की।
घाना
घाना गणराज्य पश्चिम अफ्रीका में स्थित एक देश है। इसकी सीमा पश्चिम में कोट द' आईवोर (आइवरी कोस्ट), उत्तर में बुर्किना फासो, पूर्व में टोगो और दक्षिण में गिनी की खाड़ी से मिलती है। घाना शब्द का अर्थ "लड़ाकू राजा" है।
औपनिवेशिक समय से पूर्व घाना पर अनेक प्राचीन राजवंशों का प्रभुत्व था, जिनमें पूर्वी तट पर गा-दामेस और अंदरुनी क्षेत्र में अशांति साम्राज्य के अलावा तटीय और अंदरुनी क्षेत्रों में अनेक फान्ते और इवे राज्य शामिल थे। १५ वीं सदी में पुर्तगालियों के साथ संपर्क में आने के बाद यूरोपिय देशों के साथ व्यापार की बढ़ोतरी हुई और ब्रिटेन ने १८७४ में गोल्ड कोस्ट, के नाम से राजशाही उपनिवेश की स्थापना की।
गोल्ड कोस्ट १९५७ में यूनाइटेड किंगडम से स्वतंत्रता हासिल करने वाला पहला उप सहारा अफ्रीकी राष्ट्र बना। प्राचीन साम्राज्य घाना, जिसका विस्तार एक समय पूरे पश्चिम अफ्रीका में था, के नाम पर नए देश का नाम घाना रखा गया। घाना अनेक अंतरराष्ट्रीय संगठनों का सदस्य है, जिनमें राष्ट्रमंडल, पश्चिम अफ्रीकी राज्यों का आर्थिक सामुदायिक, अफ्रीकी संघ और संयुक्त राष्ट्र शामिल हैं।
महिला प्रीमियर लीग
महिला प्रीमियर लीग (डब्ल्यूपीएल) भारत में महिलाओं की ट्वेंटी-20 क्रिकेट फ्रेंचाइजी लीग है। इसका स्वामित्व और संचालन भारतीय क्रिकेट कंट्रोल बोर्ड (BCCI) द्वारा किया जाता है।
पहला सीजन मुंबई और नवी मुंबई में खेला जा रहा है, जिसमें पांच फ्रेंचाइजी हिस्सा ले रही हैं।
इतिहास
भारत में पहली बड़ी महिला ट्वेंटी-20 प्रतियोगिता महिला टी-20 चैलेंज थी। यह 2018 में एकल-मैच टूर्नामेंट के रूप में शुरू हुआ, और 2019, 2020 और 2022 में आयोजित तीन-टीम, तीन-मैच प्रतियोगिता में विस्तारित किया गया।
फरवरी 2022 में, बीसीसीआई अध्यक्ष सौरव गांगुली ने महिला टी-20 चैलेंज की जगह, भारत में प्रमुख पुरुषों की ट्वेंटी-20 फ्रेंचाइजी क्रिकेट प्रतियोगिता इंडियन प्रीमियर लीग के महिला संस्करण की स्थापना की योजना की घोषणा की। अगस्त तक योजनाएं और अधिक उन्नत थीं और अक्टूबर में बीसीसीआई ने घोषणा की कि वे पांच टीमों के टूर्नामेंट पर विचार कर रहे हैं जो मार्च 2023 में होगा  इस लीग को अनौपचारिक रूप से महिला इंडियन प्रीमियर लीग के रूप में जाना जाता था; हालाँकि, 25 जनवरी 2023 को, भारतीय क्रिकेट नियंत्रण बोर्ड ने आधिकारिक तौर पर इसे महिला प्रीमियर लीग का नाम दिया।
28 जनवरी 2023 को, बीसीसीआई ने 2027 तक लीग के शीर्षक प्रायोजन अधिकारों के लिए बोलियां आमंत्रित कीं टाटा समूह ने एक अज्ञात राशि के लिए बोली जीती।
संगठन
डब्ल्यूपीएल के लिए लीग संरचना आईपीएल की संरचना पर आधारित है।
शुरुआत में पांच टीमें होंगी। पक्ष एक दूसरे के खिलाफ एक डबल राउंड रॉबिन प्रारूप में खेलेंगे, जिसमें तीन टीमें प्रतियोगिता के प्लेऑफ़ चरणों में प्रवेश करने वाले सबसे अधिक अंकों के साथ समाप्त होंगी। लीग के सफल होने पर बोर्ड की योजना भविष्य के सीज़न में मैचों और फ्रैंचाइजी की संख्या बढ़ाने की है।
पहले सीजन में महिलाओं के लिए मैचों के टिकट मुफ्त हैं। लीग का शुभंकर, शक्ति, आसमानी नीले रंग की क्रिकेट वर्दी पहने एक बाघिन है।
फ्रेंचाइजी
निवेशकों ने जनवरी 2023 में एक बंद बोली प्रक्रिया के माध्यम से शुरुआती फ़्रैंचाइज़ी अधिकार लाए, जिससे कुल inr 46690000000 जुटाए गए।।
2023 से 2027 तक पांच साल के लिए बेचे गए फ़्रैंचाइज़ी अधिकारों की बिक्री पर कई कंपनियों ने प्रतिक्रिया दी। अडानी समूह ने inr 12890000000, इंडियाविन स्पोर्ट्स प्राइवेट लिमिटेड, रिलायंस इंडस्ट्रीज का हिस्सा, inr 9129900000 के लिए मुंबई फ्रेंचाइजी जीती,  GMR - JSW क्रिकेट प्राइवेट लिमिटेड ने inr 8100000000  में दिल्ली फ्रेंचाइजी जीती,  कैप्री ग्लोबल होल्डिंग्स ने inr 7570000000  में लखनऊ फ्रेंचाइजी जीती,  और शराब बनाने वाली कंपनी डियाजियो की सहायक कंपनी रॉयल चैलेंजर्स स्पोर्ट्स प्राइवेट लिमिटेड ने inr 9010000000  में बैंगलोर फ्रेंचाइज़ी जीती। ।
पांच फ्रेंचाइजी में से तीन, रॉयल चैलेंजर्स बैंगलोर, दिल्ली कैपिटल्स और मुंबई इंडियंस की भी पुरुष आईपीएल में टीमें हैं।
वित्तीय पृष्ठभूमि
बीसीसीआई पहले पांच वर्षों के दौरान फ्रेंचाइजी मालिकों के बीच प्रतिस्पर्धा से होने वाले मुनाफे का 80% वितरित करने का इरादा रखता है। अगले पांच सीज़न के लिए, लाभ का 60% साझा किया जाएगा, और सीज़न 11 से 15 तक, लाभ का 50% वितरित किया जाएगा। इसके अतिरिक्त, प्रतियोगिता के लिए केंद्रीय लाइसेंसिंग अधिकारों से प्राप्त राजस्व का 80% फ्रेंचाइजी के साथ साझा किया जाएगा। फ्रेंचाइजी मर्चेंडाइज, टिकट बिक्री और विज्ञापन के जरिये भी राजस्व अर्जित करेंगी।
खिलाड़ी की नीलामी
पहली नीलामी में कुल inr 595000000 87 खिलाड़ियों को खरीदने के लिए खर्च किया गया था। शुरुआती नीलामी में खरीदी सबसे महंगी खिलाड़ी रहीं स्मृति मंधाना ; उसने रॉयल चैलेंजर्स बैंगलोर के लिए inr 34000000  के लिए हस्ताक्षर किए और उन्हें टीम के कप्तान के रूप में नियुक्त किया गया।
प्रसारण
जनवरी 2023 में, वायकॉम18 ने घोषणा की कि उसने टूर्नामेंट के लिए टीवी और डिजिटल प्रसारण के लिए वैश्विक मीडिया अधिकार हासिल कर लिए हैं। अनुबंध पांच साल तक चलेगा और inr 9510000000। लीग का शुरुआती सीज़न भारत में स्पोर्ट्स18 टीवी चैनल और जियो सिनेमा ऐप पर प्रसारित किया जा रहा है, दोनों का स्वामित्व वायकॉम 18 के पास है।
यूनाइटेड किंगडम में पहला सीज़न स्काई स्पोर्ट्स पर प्रसारित किया जा रहा है फॉक्स स्पोर्ट्स ऑस्ट्रेलिया ऑस्ट्रेलिया में सीज़न प्रसारित कर रहा है, विलो टीवी संयुक्त राज्य अमेरिका और कनाडा में ऐसा कर रहा है, और सुपरस्पोर्ट्स दक्षिण अफ्रीका में प्रसारण अधिकारों का मालिक है।
गुरसीना गाँव, इगलास (अलीगढ़)
गुरसीना इगलास, अलीगढ़, उत्तर प्रदेश स्थित एक गाँव है।
बार्किंग ऐंड डेगनहम बरो
लंदन बरो ऑफ़ बार्किंग ऐंड डेगनहम (अंग्रेज़ी: London Borough of Barking and Dagenham, अन्तर्राष्ट्रीय ध्वन्यात्मक लिपि: [ˈbɑːkɪŋ ən ˈdægnəm]) एक लंदन का बरो है।
अज़रबैजान में धर्म की स्वतंत्रता
अज़रबैजान एक बहुसांस्कृतिक और बहु-धार्मिक देश और एक धर्मनिरपेक्ष देश है। अज़रबैजान में कई धर्मों के लोग सह-अस्तित्व में हैं। अजरबैजान के संविधान का अनुच्छेद  स्वतंत्रता का अधिकार सुनिश्चित करता है और सभी धर्मों के लोग बिना किसी प्रतिबंध के अपने धर्म का चयन और अभ्यास कर सकते हैं। अजरबैजान के संविधान का अनुच्छेद 18 कहता है कि धर्म राज्य के मामलों और सरकार से अलग कार्य करता है। इस्लाम सहित किसी भी धर्म के कानून और प्रचार से पहले सभी मान्यताओं के लोग समान हैं, जबकि अधिकांश आबादी मुस्लिम है,  अभी भी मानवतावाद के विरोध के मामले के रूप में कड़ाई से निषिद्ध है।
धार्मिक जनसांख्यिकी
ईसाइयों के विशाल बहुमत रूसी रूढ़िवादी हैं । अमेरिकी विदेश विभाग के अनुसार, मुस्लिमों की तरह उनकी "पहचान, संस्कृति और धर्म के आधार पर जातीयता पर आधारित है।" बाकू के शहरी क्षेत्रों में ईसाई केंद्रित थे, जो कि देश की राजधानी है और सुग्गायत, इसका तीसरा सबसे बड़ा शहर है।
धार्मिक स्वतंत्रता की स्थिति
संविधान प्रदान करता है कि सभी धर्मों के व्यक्ति बिना किसी प्रतिबंध के अपने धर्म का चयन और अभ्यास कर सकते हैं। संविधान के तहत प्रत्येक व्यक्ति को अपनी खुद की धार्मिक संबद्धता और विश्वास (नास्तिकता सहित) को चुनने और बदलने का अधिकार है, वह अपनी पसंद के धार्मिक समूह में शामिल होने या स्थापित करने और अपने धर्म का पालन करने के लिए। धार्मिक स्वतंत्रता पर कानून स्पष्ट रूप से सरकार को किसी भी व्यक्ति या समूह की धार्मिक गतिविधियों में हस्तक्षेप करने से रोकता है; हालांकि, ऐसे अपवाद भी हैं जिनमें ऐसे मामले शामिल हैं जहां एक धार्मिक समूह की गतिविधि "सार्वजनिक व्यवस्था और स्थिरता के लिए खतरा है"। कुछ धार्मिक समूहों ने "अंतर्राष्ट्रीय धार्मिक स्वतंत्रता रिपोर्ट 2015" के अनुसार पंजीकरण की अस्वीकृति के साथ कठिनाइयों का अनुभव किया,  कानूनों को कानून के अनुसार अस्वीकार कर दिया गया है। जब सभी आवश्यक दस्तावेजों को उचित रूप से जिम्मेदार संस्था को प्रस्तुत किया जाता है, तो पंजीकरण पूरा हो जाता है। यदि धार्मिक समूहों के कार्यों, वस्तुओं या निर्देशों ने अजरबैजान के कानून का विरोध किया है, या इसके चार्टर और अन्य दस्तावेज कानूनों के विपरीत हैं, या उनमें गलत जानकारी है, तो जिम्मेदार अधिकारियों द्वारा उन समूहों के पंजीकरण से इनकार किया जा सकता है। धार्मिक समूहों को न्यायालयों को पंजीकरण की अस्वीकृति की अपील करने का अधिकार है।
एगुलस धारा
एगुलस धारा , दक्षिण-पश्चिमी हिंद महासागर की एक पश्चिमी सीमा धारा है। ये अफ़्रीका की पूर्वी तटरेखा के २७°दक्षिण से ४०°दक्षिण तक बहती है। यह एक संकीर्ण, तेज और शक्तिशाली धारा है। यह भी कहा जाता है कि एगुलस विश्व की पश्चिमी सीमा धारायों में सबसे बड़ी धारा है। यह गर््म जलधारा है!
धारीवाल, भारत
धारीवाल (Dhariwal) भारत के पंजाब राज्य के गुरदासपुर ज़िले में स्थित एक नगर है। यह अपने ऐतिहासिक ऊन के मिलों के लिए भारत-भर में प्रसिद्ध है। सन् 1880 के बाद से यहाँ के बने कम्बल और अन्य ऊन की चीज़ें पूरे देश में बिका करती थीं।
अमर उजाला
इस समाचार पत्र में राजनीति, बॉलीवुड, खेल, राष्ट्रीय और अंतरराष्ट्रीय समाचार, व्यापार, विज्ञान और प्रौद्योगिकी, शिक्षा और नौकरी संबंधी खबरें शामिल होती हैं। इसका मुख्यालय नोएडा, उत्तर प्रदेश में है।
प्रकाशन स्थल
यह समाचार पत्र उत्तर भारत के अनेक नगरों सें प्रकाशित होता हैं। जिसमें उत्तर प्रदेश, उत्तरांचल, पंजाब, चण्डीगढ, हरियाणा, हिमाचल प्रदेश, बिहार, उत्तराखंड, छत्तीसगढ़, उड़ीसा, झारखंड दिल्ली व जम्मू कश्मीर आदि राज्य शामिल हैं।
इतिहास
सन् १९४८ में डोरीलाल अग्रवाल तथा मुरारीलाल माहेश्वरी ने आगरा से `अमर-उजाला' का प्रकाशन प्रारंम्भ किया। १९६७ में इसका बरेली संस्करण भी शुरु हुआ। यह पश्चिमी उत्तरप्रदेश के आगरा, बुलन्दशहर, अलीगढ़, मथुरा, बरेली आदि जिलों का लोकप्रिय पत्र है। ११ दिसम्बर १९६८ से `अमर उजाला' का मेरठ से भी प्रकाशन होना लगा है।
एक्शन रोमांच गेम
एक्शन रोमांच गेम (आर्केड रोमांच गेम के रूप में भी जाना जाता हैं) वो वीडियो गेम हैं जो रोमांच गेम और एक्शन गेम खेल शैली के तत्वों को जोड़ कर बनाया जाता हैं। यह गेमिंग में शायद सबसे व्यापक और विविध शैली है और इसमें कई खेल शामिल करे जा सकते हैं जो बेहतरी के लिए संकीर्ण शैलियों के अंतर्गत वर्गीकृत किया जा सकते है। इस शैली में पहला ज्ञात गेम अटारी 2600 का खेल एडवेंचर (1979) है।
सन्दर्भ
__सूचीबद्ध__ __विषय_जोड़ें_कड़ी__
तादयुस्ज रोज़विच
तादयुस्ज रोज़विच (पोलिश Tadeusz Różewicz - जन्म 9 अक्टूबर 1921) यूरोप के महान कवियों मे से हैं। उनकी गिनती शिम्बोर्स्का, चेस्लाव मिलोस्ज़ और जिबिग्न्यु हर्बर्ट के साथ की जाती है। कविता और नाटक दोनो विधाओं मे उन्होने पोलिश साहित्य मे ऐतिहासिक फेरबदल किया है। लोकप्रियतावाद और सत्ताकेंद्रित राजनीति, दोनो के दबावों से अछूते रोज़विच ने रचनाकार की आतंरिक लोकतांत्रिक स्वतन्त्रता और उसकी नैतिक-मानवीय चेतना को सर्वोच्च प्राथमिकता दी है। सत्ताकेंद्रित राजनीति मे मौजूद किसी भी तरह की हिंसा को उन्होने कभी भी स्वीकृति नहीं दी। दूसरे विश्वयुद्ध के परिणामों को वे कभी सह नहीं पाए। नाज़ीवाद ने जब आश्वित्ज़ मे बर्बर जन-संहार किया तब सारी दुनिया मे यह प्रश्न पूछा जाने लगा था कि क्या अब भी कविता लिखी जा सकती हैं? पोलिश कविता के नए रूप के आविष्कार के साथ रोज़विच ने कविता को संभव बनाया। उनके भाई की हत्या भी गेस्टापो ने कर दी थी। उनके पास अद्भुत काव्यात्मक ईमानदारी है। रोज़विच की कविताओं की साधारणता और विलक्षण सरलता देखने लायक है।
मूवर कोइल
मूवर कोइल (Moovar Koil) भारत के तमिल नाडु राज्य के पुदुकोट्टई ज़िले के कोडुम्बालूर गाँव में हिन्दू मन्दिरों का एक परिसर है। तमिल भाषा में "मूवर कोइल" का अर्थ "तीन मन्दिर" है। इन मन्दिरों का निर्माण चोल साम्राज्य के अधीन नरेशों और इरुक्कुवेल समुदाय के मुखिया, बूती विक्रमसेरी, ने करा था, जिनको शिलालेख में श्रेय दिया गया है। तीन मन्दिरों में से दो बचे हुए हैं। मूवर कोइल पाण्ड्य राजवंश और पल्लव राजवंश के बीच हुए एक युद्ध का स्थल भी था।
अनन्तनाग ज़िला
अनन्तनाग ज़िला भारत के जम्मू और कश्मीर राज्य का एक ज़िला है। ज़िले का मुख्यालय अनन्तनाग है।
तहसील
ज़िले में 12 तहसीलें हैं:
विवरण
ज़िले का भौगोलिक विस्तार अक्षांश 33-20' उत्तर से 34-15' उत्तर तथा रेखांश 74-30' पूर्व से - 75-35' पूर्व है। समुद्रतल से इसकी औसत ऊँचाई 1700 मीटर है। भारत की 2001 की जनगणना में ज़िले का साक्षरता दर ४४.१०% था, जो 2011 की जनगणना तक बढ़कर ६४.३२% हो गया।
क्यूबाई क्रान्ति में फिदेल कास्त्रो
क्यूबाई क्रांतिकारी और राजनेता फिदेल कास्त्रो ने क्यूबाई क्रांति में 1953 से 1959 तक हिस्सा लिया। अपने प्रारंभिक जीवन से फिदेल कास्त्रो ने फुलगेन्सियो बातिस्ता की सैनिक सरकार का एक अर्थ-सैनिक संगठन "आन्दोलन" के ज़रिए तख़्ता पटने का फ़ैसला किया। जुलाई 1953 में उसने मोनकादा बैरकों पर असफल हमले का प्रयास किया जिसके दौरान कई छापामार मारे गए और कास्त्रो गिरफ़्तार हुए। सुनवाई के दौरान कास्त्रो ने अपनी हरकतों का पक्ष लिया और अपना प्रसिद्ध "इतिहास मुझे निर्दोष पाएगा" भाषण प्रस्तुत किया, जिसके बाद उसे 15 साल मॉडल कारावास की सज़ा इज़्ला दे ला युवेनतूद में सुनाई गई। फिदेल कास्त्रो के गिरोह को जुलाई 26 के आन्दोलन (एम आर 26-7) के रूप में पुनःनामकरण करते हुए बातिस्ता सरकार ने मई 1955 में उसे क्षमा किया क्योंकि सरकार को फिदेल से किसी भी प्रकार की राजनैतिक चुनौती नहीं लग रही थी। एम आर 26-7 की नवीनीकरण करके फिदेल अपने भाई राउल कास्त्रो के साथ मेक्सिको फ़रार हो गया। यहाँ इन लोगों की मुलाक़ात अर्जेण्टीना के मार्क्स्वादी नेता चे ग्वेरा से हुई और इन लोगों ने एकत्रित होकर एक छोटे से क्रान्तिकारी दल का गठन किया जिसका लक्ष्य बातिस्ता का तख़्ता पलटना था।
नम्बर 1956 में कास्त्रो और 81 क्रान्तिकारियों ने मेक्सिको से "ग्रांमा के माध्यम से समुद्र की यात्रा की और तेज़ी से लॉस लॉस कायूएलोस पर उतरे। बातिस्ता की सेना से हमले के कारण ये लोग सिएरा माएस्त्रा पहाड़ियों में भाग आए जहाँ 19 सुरक्षित लोगों ने कैम्प खड़ा किया जहाँ से सेना से युद्ध के प्रयास शुरू हुए। कुछ नई भर्तियों के कारण इस छापा-मार सेना की संख्या 200 हो गई। इस दल ने अन्य क्यूबा के अन्य क्रान्तिकारी दलों से तालमेल किया और कास्त्रो एक "अन्तर्राष्ट्रीय प्रतिष्ठित व्यक्ति" बन गए जब दि न्यूयार्क टाइम्स में उनका इन्टर्व्यू छपा। 1958 में बातिस्ता ने जवाबी आक्रमण ऑपरेशन वेरानो प्रारंभ किया। पर उसकी सेना द्वारा पारम्परिक युद्ध की रणनीति कास्त्रो की छापा-मार नीतियों का मुक़ाबला नहीं कर पाई और अंततः एम आर 26-7 सिएरा माएस्त्रा से आगे बढ़कर ओरियंत और लास वियस अधिकांश भागों पर सत्ता जमा चुके थे। इस बात को भाँपते हुए कि युद्ध उसके हाथ से निकल रही थी, बातिस्ता दोमिनिकन गणराज्य चला गया जबकि फ़ौजी नेता यूलोगियो कांतियो ने देश की बाग-डोर संभाली। जब क्रान्तिकारी बलों ने अधिकांश क्यूबा पर क़ब्ज़ा जमाया, कास्त्रो ने कांतियो की गिरफ़्तारी के आदेश जारी किए जबकि मॅनुएल उरुतिया ल्येओ को राष्ट्रपति और होज़े मीरो कार्दोना को प्रधान मंत्री बनाकर एक अल्पकालीन सरकार गठन हुआ ताकि ऐसे क़ानून बनाए जाएँ जिनसे बातिस्ता-दल को निर्बल किया जाए।
आन्दोलन और मोनकादा बैरक्स हमला:आन्दोलन
मार्च 1952 में क्यूबाई फ़ौजी जनरल फ़ुलगेन्सिओ बातिस्ता ने सत्ता को अपने क़ब्ज़े में ले लिया, जिसके कारण चुनावों से बने राष्ट्रपति कारलॉस प्रीओ सोकार्रास को मेक्सीको भागना पड़ा। अपने आप राष्ट्रपति घोषित करते हुए बातिस्ता ने योजनाबन्द राष्ट्रपति चुनावों को मंसूख़़ किया और अपनी नई प्रणाली को "अनुशासन-बद्ध लोकतन्त्र" क़रार दिया। औरों की तरह कास्त्रो भी इसे एक व्यक्ति की तानाशाही मानते थे। बातिस्ता दाएँ ओर बढ़कर पूँजीपतियों और अमरीका से सम्बंध गहरे किए जबकि सोवियत संघ से राजनयिक सम्बंध तोड़ लिए और मज़दूर यूनियनों का दमन किया और क्यूबा के समाजवादी गुटों पर मुक़दमे दर्ज किए। बातिस्ता शासन के विरोध के इरादे से कास्त्रो ने कई क़ानूनी मुक़दमे उनके विरुद्ध लाए और इस बात को पूरे ज़ोर से कहा कि बातिस्ता ने काफ़ी अपराधिक कार्य किए हैं जिसके लिए उसका कारावास जाना आवश्यक है और कई मंत्रियों पर मज़दूर क़ानूनों को तोड़ने का आरोप लगाया। कास्त्रो के मुक़दमे जब बेनतीजे दिखाई पड़ने लगे, तो उसने नई सरकार को निकालने के अन्य विकल्पों पर ग़ौर करना शुरू किया।
पारतीदो ऑरतोदॉक्सो के अहिंसावादी विपक्ष से असन्तुष्ट होकर कास्त्रो ने "आन्दोलन" की स्थापना की, एक ऐसा दल जिसकी नागरिक और सैनिक कमेटियाँ थी। इनमें प्रथम एक भूमिगत समाचारपत्र "एल अकूसादोर" (इल्ज़ाम लगानेवाला) के माध्यम से विरोध प्रकट करता था जबकि द्वितीय बातिस्ता विरोधियों की भर्ती करता और उन्हें को सशक्त और प्रशिक्षित करता। जब कास्त्रो आन्दोलन के मुख्या बने, संगठन ग़ैरक़ानूनी इकाई प्रणाली पर आधारित था, जिसमें हर इकाई के दस सदस्य थे। आन्दोलन का मुख्य केन्द्र एक दर्जन ऐसे सदस्य थे जो ऑरतोदॉक्सो से असन्तुष्ट थे, हालाँकि जुलाई 1952 से इन लोगों ने बड़े पैमाने पर भर्ती शुरू की, जिसमें एक साल के अन्दर 1,200 सदस्य शामिल हुए, सौ इकाइयाँ बनाई गई, जिनमें से अधिकांश हवाना के गरीब ज़िलों से थे। कास्त्रो के क्रान्तिकारी समाजवाद से गहरे सम्बंध होने के बावजूद उसने कम्यूनिस्ट पी एस पी से जुड़ने से ख़ुद को दूर रखा क्योंकि इससे डर था कि राजनैतिक नरमपंथी डर जाएँगे, हालाँकि व्यक्तिगत रूप से उसने कई पी एस पी सदस्यों से सम्पर्क बनाए रखा, जिसमें उसके भाई राउल कास्त्रो भी रहे। बाद के समय में कास्त्रो ने कहा कि आन्दोलन के सदस्य केवल बातिस्ता-विरोधी थे और उनमें से शायद ही कोई कड़े समाजवादी या साम्राज्यवाद-विरोधी विचार रखता था, जो कि कास्त्रो के मुताबिक़ "न्यूयार्की विचारधारा और विज्ञापन प्रणाली का गहरा प्रभाव" था, जिसके कारण से क्यूबा के कामगार वर्ग की वर्ग चेतना को दबाया जा रहा था।
कास्त्रो ने हथियारों को मोनकादा बैरक्स पर हमले के लिए जमा किया जो कि एक संत्यागो दे क्यूबा के बाहर ओरियंत प्रांत में एक फ़ैजी क़िला था। कास्त्रो के छापा-मार ने इरादा किया था कि फ़ौजियों की वरदी पहनकर इस ठिकाने पर जुलाई 25 को आएँगे जो कि सेंट जेम्स के त्योहार का समय था जब अधिकांश अधिकारी मौजूद नहीं हुआ करते थे। बाग़ी हथिरों पर छापा मारकर उन्हें अपने क़ब्ज़े में लेते हुए अधिक सैनिकों के आने से पहले भागना चाहते थे। ताज़ा हथियारों से लैस कास्त्रो अपने हामियों में अस्त्र बाँटना चाहता था जो ओरियंत के ग़रीब छड़ी काटने वालों से तालुक रखते थे। इसके बाद की योजना संत्यागो रेडियो स्टेशन पर क़ब्ज़ा करना, आन्दोलन के घोषणापत्र को प्रसारित करना और बग़ावत को हवा देना थी। कास्त्रो की योजना 19 वीं सदी की क्यूबाई स्वतंत्रता सेनानियों की नक़ल थी जो स्पेन की बैरकों पर छापे मार चुके थे; कास्त्रो ने ख़ुद को आज़ादी के नेता और राष्ट्रीय हीरो होज़े मारती के उत्तराधिकारी के रूप में देखने लगा।
कास्त्रो ने 165 क्रान्तिकारियों को इस मिशन के लिए जमा किया; 138 सान्तियागो में और अन्य 27 बायामो में। हवाना और पिनार देल रियो के कई नौजवानों के बारे में कास्त्रो ने ये तय किया के ख़ुद को छोड़कर कोई भी बाल-बच्चों वाला न हो, और उसने सेना को मुठभेड़ के सिवा किसी अन्य स्थिति में ख़ून बहाने से मना कर दिया। हमला जुलाई 26, 1953 को हुआ पर वह योजना के अनुरूप नहीं हुआ; सान्तियागो से निकलने वाली सोलह गाड़ियों में से तीन वहाँ पहुँच ही नहीं पाई। बैरकों के पहुँचते ही अलारम बज गया जिसके साथ ही ठिकाने के बाहर ही अधिकांश बाग़ियों का सफ़ाया कर दिया गया। जो अन्दर आ पाए उन्हें कठोर रुकावट का सामना करना पड़ा और चार तो कास्त्रो के सामने ही मार दिए गए। इसके बाद कास्त्रो ने पीछे मुड़ने का आदेश दे दिया। बाग़ियों में से छः मारे गए और पन्दरह ज़ख़्मी हुए जबकि उन्नीस फ़ौजी मारे गए और सत्ताईस घायल हुए।
एचआरटी फॉर्मूला 1 टीम
एचआरटी फॉर्मूला 1 टीम, जिसे पहले कैम्पोस मेटा 1 और हिस्पैनिया रेसिंग के नाम से जाना जाता था, एक स्पेनिश फॉर्मूला वन टीम थी जिसकी स्थापना पूर्व ड्राइवर एड्रियन कैम्पोस ने की थी। इसे 2010 में अपनी शुरुआत से पहले जोस रेमन कारबांटे को बेच दिया गया था, और फिर जुलाई 2011 में निवेश समूह थेसन कैपिटल को बेच दिया गया था। यह फॉर्मूला वन में दौड़ने वाली पहली स्पेनिश टीम थी; "ब्रावो F1" के नाम से जाना जाने वाला एक पिछला प्रयास 1993 में खेल में प्रवेश करने में विफल रहा।
नवंबर 2012 में, एचआरटी के मालिकों ने घोषणा की कि वे टीम को बेचना चाहते हैं। जब वे 30 नवंबर की समय सीमा से पहले खरीदार नहीं ढूंढ पाए, तो टीम को बाद में 2013 की प्रवेश सूची से हटा दिया गया।
गठन
कैम्पोस मेटा के नाम के तहत टीम कैम्पोस रेसिंग के एड्रियन कैम्पोस और मेटा इमेज के एनरिक रोड्रिग्ज के बीच सहयोग के रूप में शुरू हुई। कैम्पोस रेसिंग वर्तमान में यूरोपीय F3 ओपन चैम्पियनशिप में एक टीम चलाती है और GP2 सीरीज टीम को चलाती है जिसे Addax टीम के रूप में जाना जाता है। कैंपोस, मैड्रिड की एक स्पोर्ट्स एजेंसी मेटा इमेज के साथ मिलकर फॉर्मूला वन ऑपरेशन चला रहा था, जिसने उस समय कैंपोस के F3 ओपन ड्राइवरों में से एक ब्रूनो मेंडेज़ को प्रबंधित किया था। कैम्पोस और रोड्रिग्ज ने फरवरी 2009 में स्पेन की पहली फॉर्मूला वन टीम बनाने की संभावना पर विचार करना शुरू किया। मार्च में, टीम ने स्पेनिश व्यवसायी जोस रेमन कारबांटे और बास्केटबॉल खिलाड़ी पाऊ गैसोल और जॉर्ज गारबाजोसा जैसे शेयरधारकों को प्राप्त किया।
टीम का मुख्यालय मूल रूप से मैड्रिड में मेटा इमेज के कार्यालयों, आवास विपणन और प्रशासन में स्थित था, जबकि इसका तकनीकी केंद्र अल्जीरा, वालेंसिया में कैम्पोस रेसिंग के मुख्यालय में स्थित है। अक्टूबर 2009 में टीम ने Parque Tecnológico Fuente lamo Science Park में टीम के लिए नई सुविधाओं के निर्माण के लिए मर्सिया क्षेत्र की स्थानीय सरकार के साथ एक समझौता किया। इतालवी निर्माता दल्लारा ने पर्मा में 2010 कारों का निर्माण किया, जिसमें कॉसवर्थ इंजन का इस्तेमाल किया गया था।
12 जून को, कैम्पोस मेटा को एफआईए द्वारा नामित किया गया था क्योंकि तीन नई टीमों में से एक ने यूएस एफ1 टीम और मनोर ग्रांड प्रिक्स के साथ 2010 सीज़न में प्रवेश दिया था।
खातून (उपनाम)
एक भारतीय उपनाम है।
ईलिंग बरो
लंदन बरो ऑफ़ ईलिंग (अंग्रेज़ी: London Borough of Ealing, अन्तर्राष्ट्रीय ध्वन्यात्मक लिपि: [ˈiːlɪŋ]) एक लंदन का बरो है।
छाईछू गाँव, इगलास (अलीगढ़)
}
छाईछू इगलास, अलीगढ़, उत्तर प्रदेश स्थित एक गाँव है।
पंढरी जुकर
पंढरी जुकर (जन्म: 1932; मृत्यु: 17 फरवरी 2020, मुंबई), हिंदी-मराठी अभिनेताओं के लिए एक मेकअप कलाकार थे। उन्होंने 70 साल की उम्र में ब्लैक एंड व्हाइट फिल्मों में अपना करियर शुरू किया। इनका पूरा नाम नारायण हरिश्चंद्र जुकर था।
महाराष्ट्र राज्य सरकार ने उन्हें 2013 में उनके काम के लिए शांताराम जीवन गौरव से सम्मानित किया। उन्होंने राष्ट्रीय फिल्म पुरस्कार भी जीता है।
खुली दुनिया
खुली दुनिया (Open world) वीडियो गेम स्तरीय डिजाइन का एक प्रकार है जहाँ खिलाड़ी एक आभासी दुनिया में आजादी से घूम सकते हैं और गेम के उद्देश्य पूरे करने के लिए काफी आज़ादी दी जाती हैं। "खुली दुनिया" और "मुक्त घूम", कृत्रिम बाधाओं के अभाव सुझाव देते हैं, अदृश्य दीवारें और लोडिंग स्क्रीन के विपरीत जो रेखीय स्तर डिजाइन में आम हैं। आम तौर पर खुला दुनिया गेम तथापि खेल के माहौल में कुछ प्रतिबंध लागू करते हैं, या तो पूर्णत तकनीकी सीमाओं के कारण या खेल में रैखिकता द्वारा लगाए गए (जैसे बंद क्षेत्रों के रूप में) सीमाओं के कारण।
दसूआ
दसूआ (Dasua) भारत के पंजाब राज्य के होशियारपुर ज़िले में स्थित एक नगर है।
३ ईडियट्स
कमाई
चलचित्र थ्री इडियट्स ने मात्र ४ दिनों में १०० करोड़ रूपए की कमाई करके बॉक्स ऑफिस पर एक नया कीर्तिमान रचा था। इस चलचित्र को विश्व स्तर पर २१२६ सिनेमाघरों में प्रदर्शित किया गया था जिनमें ३२६ सिनेमाघर विदेश की थीं। ३ इडियट्स भारतीय शिक्षण व्यवस्था पर एक सामाजिक टिप्पणी है।
इस चलचित्र ने सारी बॉलीवुड चलचित्रों में उच्चतम कमाई की। इस चलचित्र का कथानक अब पुस्तक रूप में उपलब्ध है। २०० करोड़ के क्लब में शामिल होने वाली यह पहली है। चलचित्र ने २०२ करोड़ रूपए का धंधा किया था।
नेत्र सूजन
ओकुलर ऑन्कोलॉजी चिकित्‍सा की वह शाखा है जो आंख संबंधित ट्यूमर और उसके संयुक्तांश से जुडी है। आँख आयुर्विज्ञान नेत्र आँख  कैंसर आंखों के सभी भागों को प्रभावित कर सकता है।
मूल और स्थान
नेत्र कैंसर प्राथमिक (जो आंख के भीतर शुरू होता है) और स्थलांतरणीय कैंसर (जो किसी अन्य अंग से आँखों में प्रसार के कारण होता है) हो सकता है स्तन कैंसर और फेफड़ों का कैंसर दो सबसे आम कैंसर हैं जिसका (अन्य अंगों से) आँखों में प्रसार होता है। रक्त का कैंसर प्रोस्टेट, गुर्दे, थाइरोइड, त्वचा, बृहदान्त्र लेकिमिया और लिंफोमा मूल के अन्य स्थान हैं.
प्रकार
वयस्कों में प्राथमिक घातक अंतःचाक्षुष ट्यूमर में उवेअल मेलेनोमा सबसे आम है। ये ट्यूमर रंजित परितारिका और रोमक देह में हो सकते हैं। रोमक देह में होने वाले ट्यूमर को कभी कभी आईरिस या रोमक देह मेलेनोमा कहा जाता है।
कैंसर वयस्कों में सामान्य प्रकार से सबसे अधिक होने वाला कैंसर प्राथमिक अंतःचाक्षुष लिंफोमा (PIOL) है जो आमतौर पर बी कोशिका का गैर होद्ग्किन की बड़ी लसीकार्बुद कोशिका है, हालांकि टी सेल लसीकार्बुद का वर्णन भी किया गया है।
बच्चों में सबसे आम घातक अंतःचाक्षुष ट्यूमर को  रेटिनोब्लास्टोमा कहा जाता है। उत्तर अमेरिका में प्रति वर्ष लगभग 325 बच्चों प्रभावित होते हैं, जल्दी पता लगने से 95% से अधिक के इलाज किया जा चुका है।
रेटिनोब्लास्टोमा के बाद बच्चों में नेत्र कैंसर का अगला प्रकार मेदुल्लोएपिथेलिओम (दिक्त्योमा) है जो रंजित परितारिका और आंख के उवेया में हो सकता है।
गह्वरीय लसीकार्बुद सबसे आम हानि करता है। इस ट्यूमर का ऊतक विकृति-विज्ञान और इम्मुनोहिस्तोचेमिकल विश्लेषण के साथ बायोप्सी से निदान किया जा सकता है। नेत्र गह्वरीय लसीकार्बुद वाले अधिकांश रोगियों का उपचार विकिरण या रसायन चिकित्सा द्वारा किया जा सकता है।
नेत्र गह्वरीय त्वचाभ पुटी सौम्य कोरियोस्टोमा होते हैं जो आम तौर पर सुतुरेस जंक्शन पर मिलते हैं और फ्रोंतो जाइगोमेटिक (गाल की हड्डी) सुतुरेस में सबसे अधिक पाए जाते हैं बड़े गहरे नेत्र गह्वरीय त्वचाभ पुटी के मासपेशिओं और नेत्र तंत्रिका पर दबाव प्रभाव हो सकते हैं जिस कारण द्विदृष्टिता और दूरदृष्टि कमजोर हो सकती है
दृष्‍टि संबंधित अर्बुद विज्ञान
चाक्षुष अर्बुद विज्ञान यह बात ध्यान में रखता है कि रोगियों के लिए प्राथमिक आवश्यकता ट्यूमर का निष्कासन कर जीवन बचाना है, साथ ही साथ उपयोगी दूरदृष्टि के संरक्षण के साथ सौंदर्यप्रसाधक रूप के लिए अच्छे प्रयास करना है। आंख का ट्यूमर के इलाज आम तौर पर एक बहु विशेषता प्रयास है, नेत्ररोग विशेषज्ञ, चिकित्सा ओंकोलोगिस्ट, विकिरण विशेषज्ञ, सिर और गर्दन सर्जन / ईएनटी सर्जन, / आंतरिक दवाई / अस्पताली डॉक्टर और समर्थन स्टाफ और नर्सों का एक मुल्तिदिस्सिप्लिनारी टीम की आवशयकता होती है।
आंखों की सूजन से बचने के उपाय
आंखों की सूजन दर्दनाक, असुविधाजनक और बदसूरत हो सकती है। लेकिन यह स्थिति हमेशा ठीक नहीं की जा सकती है। तो, आपको सूजन के जोखिम को कम करने के लिए उपाय करना होगा। कुछ सामान्य उपाय हैं:
1. नियमित रूप से अपना चेहरा धोये
2. सोने से पहले अपनी आंखों से मेकअप हटा दें
3. गंदे हाथों से अपनी आंखें ना रगड़ें
4. आंखों में लाली और दर्द होने पर सावधानीपूर्वक ध्यान दें
कालामाल का स्थल
कालामाल जी (Kalamal Ji) मीणा समाज के नारेड़ा गोत्र का प्रमुख पौराणिक आस्था स्थल है। सवाई माधोपुर जिले की चौथ का बरवाड़ा तहसील में स्थित झोंपड़ा गांव में कालभैरव अर्थात कालामाल जी भगवान का पौराणिक स्थल है। जो काल भैरव का ही स्वरूप है। यह स्थान झोंपड़ा गांव के गरीबनाथ योगी पीठ के बाद दूसरा सबसे पौराणिक स्थल माना जाता है। झोंपड़ा गांव के नारेड़ा गोत्र का धराड़ी प्रथा के अनुसार भगवान कालामाल जी को कुल देवता माना गया है। इनकी सवारी काला श्वान बताया गया है।
नामकरण
झोंपड़ा गांव के पास बनास नदी के किनारे प्राचीन समय में सघन वनक्षेत्र हुआ करता था। कहा जाता है कि झोंपड़ा गांव के गरीबनाथ योगी के दक्षिण-पूर्व में स्थित वन क्षेत्र को कालामाला के नाम से तब जाना जाता रहा है। इसी के चलते नारेड़ा गोत्र के मीणों ने गांव के आगमन के कई वर्षों बाद इस क्षेत्र में अपने कुल देवता काल भैरव की स्थापना की। जो कालामाल क्षेत्रीय नाम प्रचलन के कारण कालामाल जी के नाम से जाना जाने लगा।